CELEX: 62008CA0096
Language: et
Date: 2010-04-15 00:00:00
Title: Kohtuasi C-96/08: Euroopa Kohtu (kolmas koda) 15. aprilli 2010 . aasta otsus (Pest Megyei Bírósági (Ungari Vabariik) eelotsusetaotlus) — CIBA Speciality Chemicals Central and Eastern Europe Szolgáltató, Tanácsadó és Keresdedelmi Kft. versus Adó- és Pénzügyi Ellenőrzési Hivatal Hatósági Főosztály (Asutamisvabadus — Otsene maksustamine — Kutseõppemaks — Riigi territooriumil asuva ettevõtja tasutava maksu arvutamise alus — Teises liikmesriigis asutatud filiaalis palgatud töötajate palgakulude arvessevõtmine — Topeltmaksustamine — Maksu brutosumma vähendamise võimalus)

5.6.2010   
            
            
               ET
            
            
               Euroopa Liidu Teataja
            
            
               C 148/5
            
         Euroopa Kohtu (kolmas koda) 15. aprilli 2010. aasta otsus (Pest Megyei Bírósági (Ungari Vabariik) eelotsusetaotlus) — CIBA Speciality Chemicals Central and Eastern Europe Szolgáltató, Tanácsadó és Keresdedelmi Kft. versus Adó- és Pénzügyi Ellenőrzési Hivatal Hatósági Főosztály
   (Kohtuasi C-96/08) (1)
   
   (Asutamisvabadus - Otsene maksustamine - Kutseõppemaks - Riigi territooriumil asuva ettevõtja tasutava maksu arvutamise alus - Teises liikmesriigis asutatud filiaalis palgatud töötajate palgakulude arvessevõtmine - Topeltmaksustamine - Maksu brutosumma vähendamise võimalus)
   2010/C 148/06
   Kohtumenetluse keel: ungari
   
      Eelotsusetaotluse esitanud kohus
   
   Pest Megyei Bíróság
   
      Põhikohtuasja pooled
   
   
      Kaebuse esitaja: CIBA Speciality Chemicals Central and Eastern Europe Szolgáltató, Tanácsadó és Keresdedelmi Kft.
   
      Vastustaja: Adó- és Pénzügyi Ellenőrzési Hivatal Hatósági Főosztály
   
      Ese
   
   Eelotsusetaotlus — Pest Megyei Bíróság — EÜ artiklite 43 ja 48 tõlgendamine — Liikmesriigi õigusnorm, mille alusel võetakse riigi territooriumil asuva ettevõtja kutseõppemaksu määramisel arvesse teises liikmesriigis asuva filiaali töötajate palgakulud, isegi kui ettevõtja on kohustatud tasuma samaväärset maksu teises liikmesriigis, kuna tal on seal palgatud töötajad
   
      Resolutsioon
   
   EÜ artiklitega 43 ja 48 on vastuolus liikmesriigi õigusnorm, mille alusel on ettevõtja, mille registrijärgne asukoht on selles riigis, kohustatud tasuma sellist makset nagu kutseõppemaks, mille summa arvutatakse palgakulude alusel, kaasa arvatud ettevõtja teises liikmesriigis asuva filiaali palgakulud, kui sellel ettevõtjal on nimetatud makse vähendamiseks selle õigusnormiga ette nähtud võimaluste kasutamine praktikas takistatud või kui ta ei saa neid võimalusi kasutada.
   
      (1)  ELT C 142, 7.6.2008.